བོད་པའི་ཤེས་ཡོན་པ་ཚོའི་ཁྲོད་དུའང་འདིའི་ཐད་དུ་ཐབས་ཤེས་དང་ཉམས་མྱོང་བཤད་མཁན་ཡང་མེད་ལ་གནས་སྐབས་གང་དུ་དབྱར་རྩྭའི་རིན་གོང་ག་འདྲ་ཡིན་པའི་གནས་ཚུལ་སྒྲོགས་མཁན་ཡང་གཅིག་ཀྱང་མི་འདུགའདི་ནི་མདོར་དེད་ན་མང་ཚོགས་ལ་སྲི་ཞུ་སྒྲུབ་པའི་ཆེད་དུ་གོ་ཆོག་མོད་ཁ་བཤད་ལ་མཁས་པ་ཚོས་ད་དུང་མང་ཚོགས་མིག་ལ་མ་རན་པར་བསྡད་འདུགརྒྱུན་དུ་མཚོ་སྔོན་བོད་སྐད་རླུང་བརྙན་འཕྲིན་དག་གིས་གཞན་གྱི་ཁ་པར་དང་བཏུང་ཆུ་སོགས་ལ་བསྟོད་པ་དགུ་བརྩེགས་འཐེན་དེ་ཡང་ཡང་ཁྱབ་བསྒྲགས་བྱེད་ཀྱིན་ཡོད་མོད་བོད་མདོ་དབུས་མཐོ་སྒང་གི་རང་བྱུང་རྩྭ་སྨན་ཁྱད་འཕགས་འདི་འདྲའི་ཟུར་ཙམ་ཡང་གླེང་ཁོམ་མེད་པ་འདིའང་ཁོ་ཚོ་དང་བོད་ཀྱི་ཤེས་ཡོན་པ་ཚོ་བོད་གཞི་རིམ་མང་ཚོགས་དང་ཉེ་བཅར་བྱེད་མ་ཐུབ་པས་གཏན་ཚིགས་རེད་དོ།མཚམས་འདིར་བསམ་ཞིང་བསམ་ན་གཞི་རིམ་མང་ཚོགས་ནི་གཞི་རིམ་ནས་ནར་སོན་ཞིང་གཞི་རིམ་ནས་ཤི་རྒྱུ་ལས་ཐབས་མེད་པ་དེའོ།